**Oliy Majlis Senatining yalpi majlisida Mehnat kodeksi ko‘rib chiqiladi**

11.03.2022

****

**10 mart kuni O‘zbekiston Respublikasi Oliy Majlisi Senati Kengashining majlisi [bo‘lib o‘tdi](https://senat.uz/uz/lists/view/4096%22%20%5Ct%20%22_blank). Majlisda Oliy Majlis Senatining yigirma to‘rtinchi yalpi majlisini 2022 yil 17 mart kuni chaqirish to‘g‘risida qaror qabul qilindi.**

Ikki kun davomida bo‘lib o‘tadigan yalpi majlis doirasida bir qator masalalar, jumladan quyidagi qonunlar ko‘rib chiqiladi:

* “O‘zbekiston Respublikasining Mehnat kodeksini tasdiqlash to‘g‘risida”;
* “Nobank kredit tashkilotlari va mikromoliyalashtirish faoliyati to‘g‘risida”;
* “Kiberxavfsizlik to‘g‘risida”;
* “Organik mahsulotlar to‘g‘risida”;
* “Reklama to‘g‘risida”.

“O‘zbekiston Respublikasining Fuqarolik kodeksiga qiynoqqa solishdan jabrlanganlarga yetkazilgan zararni qoplash tartibini takomillashtirishga qaratilgan qo‘shimchalar kiritish to‘g‘risida”gi, “Inson a’zolari va to‘qimalarining  transplantatsiyasi to‘g‘risida”gi O‘zbekiston Respublikasi Qonuni qabul qilinganligi munosabati bilan  O‘zbekiston Respublikasining ayrim qonun hujjatlariga o‘zgartish va qo‘shimchalar kiritish haqida”gi, “Korporativ boshqaruv tizimi takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi qonunlar muhokama etilishi rejalashtirilgan.